**NÁRODNÁ RADA SLOVENSKEJ REPUBLIKY**

**IX. volebné obdobie**

Návrh

**ÚSTAVNÝ ZÁKON**

z ... 2025,

**ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z., ústavného zákona č. 66/2019 Z. z., ústavného zákona č. 232/2019 Z. z. a ústavného zákona č. 469/2019 Z. z. sa mení a dopĺňa takto:

1. V čl. 5 sa za odsek 3 vkladá nový odsek 4, ktorý znie:

„(4) Ak tento zákon v odseku 8 a 9 neustanovuje inak, verejný funkcionár nesmie byť a) prevádzkovateľom rozhlasového alebo televízneho vysielania,

b) vydavateľom periodickej tlače, okrem vedeckej tlače a odbornej tlače,

c) vydavateľom elektronickej periodickej publikácie, okrem vedeckej elektronickej periodickej publikácie a odbornej elektronickej periodickej publikácie,

d) prevádzkovateľom spravodajského webového portálu,

e) poskytovateľom audiovizuálnej mediálnej služby na požiadanie,

f) štatutárnym orgánom alebo členom štatutárneho orgánu, členom riadiaceho, kontrolného alebo dozorného orgánu

1. právnickej osoby, ktorá je tlačovou agentúrou; to neplatí pre tlačovú agentúru zriadenú zákonom,

2. právnickej osoby, ktorá vykonáva činnosti podľa písmena a), b), c), d) alebo e),

g) konečným užívateľom výhod právnickej osoby alebo fyzickej osoby, ktorá vykonáva činnosť podľa písmena a), b), c), d) alebo e), zapísaným v registri partnerov verejného sektora,

h) konečným užívateľom výhod právnickej osoby, ktorá je tlačovou agentúrou, zapísaným v registri partnerov verejného sektora.“.

Doterajšie odseky 4 až 8 sa označujú ako odseky 5 až 9.

1. V čl. 5 ods. 6 sa slová „odseku 4“ nahrádzajú slovami „odseku 5“.
2. V čl. 5 sa za odsek 7 vkladajú nové odseky 8 a 9, ktoré znejú:

„(8) Zákaz podľa odseku 4 sa neuplatní, ak je vydavateľom periodickej tlače, vydavateľom eletronickej preriodickej publikácie, prevádzkovateľom spravodajského webového portálu alebo poskytovateľom audiovizuálnej mediálnej služby na požiadanie politická strana, politické hnutie alebo politický inštitút, právnická osoba nimi ovládaná, alebo právnická osoba ovládaná vyšším územným celkom alebo obcou.

(9) Ustanovenia podľa odseku 4 sa nevzťahujú na verejného funkcionára podľa čl. 2 ods. 1 písm. n), q, s, t), zb) a zn). Zákaz podľa odseku 4 sa nevzťahuje na komunitné periodikum, ak jeho verejné rozširovanie alebo sprístupňovanie verejnosti nemá primárne hospodársku povahu a účelom jeho verejného rozširovania alebo sprístupňovania verejnosti nie je priamo alebo nepriamo dosahovať zisk.“.

Doterajšie odseky 8 a 9 sa označujú ako odseky 10 a 11.

1. V čl. 9 ods. 10 písm. d) sa za slová „podľa čl. 5“ vkladajú slová „ods. 1 až 3, ods. 4 písm. a) až e) a ods. 6 a 10,“ a vypúšťa sa slovo „alebo“.
2. V čl. 9 ods. 10 sa za písmeno d) vkladá nové písmeno e), ktoré znie:

„e) vo výške od 1 % do 3 % hodnoty aktív právnickej osoby, ktorej štatutárnym orgánom alebo členom štatutárneho orgánu, členom riadiaceho, kontrolného alebo dozorného orgánu, alebo ktorej konečným užívateľom výhod je verejný funkcionár, a tým poruší povinnosť podľa čl. 5 ods. 4 písm. f),g, alebo h), alebo“.

 Doterajšie písmeno e) sa označuje ako písmeno f).

1. V čl. 9 ods. 12 sa slová „odseku 10 písm. a) až e)“ nahrádzajú slovami „odseku 10 písm. a) až f)“.

**Čl. II**

Tento ústavný zákon nadobúda účinnosť 1. marca 2025.